Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu attiecībā uz statistiku par augu aizsardzības līdzekļiem /* COM/2008/0899 galīgā redakcija/2 - COD 2006/0258 */





[pic] | EIROPAS KOPIENU KOMISIJA | Briselē, 9.1.2009 COM(2008) 899 galīgā redakcija 2006/0258 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu attiecībā uz statistiku par augu aizsardzības līdzekļiem 2006/0258 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu attiecībā uz statistiku par augu aizsardzības līdzekļiem 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2006) 778 galīgā redakcija — 2006/0258(COD)) | 2006. gada 11. decembris | Eiropas Ekonomikas un sociālo lietu komitejas atzinuma datums: | 2007. gada 11. jūlijs | Eiropas Parlamenta atzinuma datums (pirmais lasījums): | 2008. gada 12. marts | Kopējās nostājas pieņemšanas datums: | 2008. gada 20. novembris | 2. KOMISIJAS PRIEKŠLIKUMA MĒRĶIS Ar ierosināto regulu tiek radīts juridisks pamats un definēti saskaņoti noteikumi, lai vāktu un izplatītu statistiku par augu aizsardzības līdzekļu pārdošanu un izmantošanu. Konkrēti tajā definēti noteikumi par datu vākšanas biežumu (ik gadu par pārdošanu — reizi piecos gados par izmantošanu); datu vākšanas metodēm, turklāt ļaujot dalībvalstīm būt ļoti elastīgām; datu sniegšanas formātu un periodiskumu; to Komisija var detalizēti norādīt, izmantojot komitoloģijas procedūru. | - Šī regula attiecībā uz statistiku par augu aizsardzības līdzekļiem ietilpst tiesību aktu kopumā, kurā ir priekšlikums Eiropas Parlamenta un Padomes direktīvai, ar kuru nosaka Kopienas pamatprincipus pesticīdu ilgtspējīgas lietošanas nodrošināšanai (COM(2006) 373 galīgā redakcija), un priekšlikums Eiropas Parlamenta un Padomes regulai par augu aizsardzības līdzekļu laišanu tirgū (COM(2006) 388 galīgā redakcija); minētie tiesību akti arī tiek pārbaudīti saskaņā ar koplēmuma procedūru ( AGRI padome). 3. PIEZĪMES PAR KOPĒJO NOSTĀJU 3.1 Vispārīgas piezīmes Eiropas Parlaments pirmajā lasījumā 2008. gada 12. martā sniedza savu atzinumu. Komisija pilnībā, daļēji vai principā piekritusi 12 no 26 grozījumiem, kurus Eiropas Parlaments pieņēma pirmajā lasījumā. Pieci no šiem 12 grozījumiem jau ir vismaz daļēji atspoguļoti kopējā nostājā. Komisija pilnībā, daļēji vai principā piekrita grozījumiem, kas paskaidros un uzlabos Komisijas priekšlikumu. To skaitā ir pārmaiņas tekstā, ar kurām paskaidroti oficiālās statistikas kvalitātes kritēriji un konfidencialitātes joma, šādi nodrošinot labāku priekšlikuma mērķu aprakstu un radot lielāku saikni ar citiem tiesību aktu priekšlikumiem pesticīdu tematiskajā stratēģijā, īpaši ar jauno regulu par augu aizsardzības līdzekļu laišanu tirgū, un to skaitā ir pārmaiņas attiecībā uz informācijas sniegšanas pienākumu piemērošanu un līdzekļu saraksta pārskatīšanu. Komisija pauda atturīgu nostāju par darbības jomas paplašināšanu, lai ietvertu biocīdus. Galvenokārt Komisija noraidīja grozījumus, kas tika uzskatīti par liekiem vai pretrunā vispārīgajiem noteikumiem, kas paredzēti Komisijas Regulā (EK) Nr. 322/97 par Kopienas statistiku[1], kā arī Eiropas Statistikas sistēmas noteikumiem, vai tehniski neiespējamus grozījumus, pāragrus grozījumus vai tādus, kas rada nevajadzīgi lielu slogu no administratīvā viedokļa vai respondentu slogu. Komisija uzskata, ka kopējā nostāja nemaina priekšlikuma pieeju un mērķus, tāpēc to kopumā var atbalstīt. 3.2. Sīkākas piezīmes 3.2.1. Komisijas pieņemtie Parlamenta grozījumi, kuri pilnībā, daļēji vai principā iekļauti kopējā nostājā 5., 10., 13., 18., un 32. grozījums kopējā nostājā ir iekļauts nedaudz atšķirīgā redakcijā . 5 . grozījums, kam Komisija pilnībā piekrita, skaidrāk atspoguļo regulas mērķus, un tas pilnībā iekļauts Padomes kopējā nostājā. Padome saglabāja to ar 10 . grozījumu radīto saikni ar pamatdirektīvu par pesticīdu ilgtspējīgu izmantošanu, kurā paskaidroti priekšlikuma mērķi, taču tā to stingri ierobežoja un ietvēra direktīvas 14. pantā. Padome noraidīja 10. grozījuma trīs ievilkumus, tostarp pēdējo par vielas plūsmu uzskati, kam Komisija nebija piekritusi. 13 . grozījums, kuram Komisija ir pilnībā piekritusi, saista priekšlikumu ar ierosināto regulu par augu aizsardzības līdzekļu laišanu tirgū, turklāt ir skaidra atsauce uz tajā iekļautajiem informācijas sniegšanas pienākumiem. Kopējā pozīcijā šis grozījums tika saglabāts gandrīz nemainīts. Principā Komisija varēja piekrist 18 . grozījumam attiecībā uz datu konfidencialitātes aizsardzību un datu izmantošanas ierobežošanu statistikas mērķiem, un to ar nelielām pārmaiņām iekļāva kopējā nostājā. 32 . grozījumam attiecībā uz Komisijas ziņojuma saturu Parlamentam, kuram Komisija bija pilnībā piekritusi, Padome piekrita pēc būtības. 3.2.2. Komisijas noraidītie Parlamenta grozījumi, kuri pilnībā, daļēji vai principā iekļauti kopējā nostājā Nav. 3.2.3. Komisijas pilnībā, daļēji vai principā pieņemtie Parlamenta grozījumi, kuri tomēr nav iekļauti kopējā nostājā Komisija daļēji vai principā ir piekritusi 3., 6., 11., 12., 19., 30. un 33. grozījumam, taču tie netika iekļauti kopējā nostājā. 6., 11. un 33. grozījums vismaz daļēji attiecās uz biocīdu līdzekļu iekļaušanu priekšlikuma jomā un līdz ar to vēlāku augu aizsardzības līdzekļu pārsaukšanu par pesticīdiem. Komisija piekrita paplašināšanai, ņemot vērā reālistisku programmu, par ko jāvienojas ar Parlamentu. Padome nepiekrita šai paplašināšanai. Padome noraidīja 3. un 30 . grozījumu, kuri bija veltīti oficiālās statistikas standartiem; tā vietā tā attiecībā uz šo jautājumu ieviesa jaunu apsvērumu (8.a) un pantu (3.a). Uzskatot, ka tas rada slogu, Padome noraidīja 12 . grozījumu, kas bija paredzēts, lai stiprinātu saikni ar regulu par augu aizsardzības līdzekļu laišanu tirgū. Padome nepiekrita 19. grozījumam, kurā teikts, ka Komisija regulāri veic III pielikumā iekļauto vielu saraksta pārskatīšanu; Padome jaunā 4. panta 2. punkta a) apakšpunktā ierosināja elastīgāku pieeju. 3.2.4. Komisijas un Padomes noraidītie Parlamenta grozījumi, k uri nav iekļauti kopējā nostājā 1., 7., 8., 21., 22., 26., un 34. grozījums bija paredzēts, lai paplašinātu regulas jomu un iekļautu ražošanu, importu un eksportu, nelauksaimniecisku izmantošanu un biocīdus. Gan Komisija, gan Padome uzskatīja, ka 14., 16., 25., 28. un 31. grozījums ir pretrunā Eiropas Statistikas sistēmas noteikumiem. Uzskatīja, ka 15. un 23 . grozījums, ar ko rada īpašus informācijas sniegšanas pienākumus ražotājiem un par augu aizsardzības līdzekļu laišanu tirgū atbildīgajām personām, pārklājas ar līdzīgiem pienākumiem, kuri noteikti regulā par laišanu tirgū. Šie grozījumi netika iekļauti kopējā nostājā. Attiecībā uz Parlamenta ierosināto regulas jomas paplašināšanu, lai iekļautu biocīdus līdzekļus, Komisija apzinājās grūtības ar šo līdzekļu ietveršanu tolaik, un tā uzskata, ka jāvienojas par reālistisku šādas paplašināšanas programmu, regulā nenosakot precīzu termiņu. Iespēja paplašināt regulu lielā mērā atkarīga no biocīdu pārskatīšanas programmas gaitas, kam vēl joprojām nav noteikts laika grafiks. Komisija pilnībā atzīst biocīdu līdzekļu nozīmīgumu un jau sākusi īpašu to ietekmes novērtējumu tematiskajā stratēģijā par pesticīdu ilgtspējīgu izmantošanu. Saskaņā ar šā ietekmes novērtējuma rezultātiem jāiesaka īpaši pasākumi, lai noteiktu šo līdzekļu izmantošanas nozīmīgumu. Tomēr Komisija patlaban nevar pateikt, vai tiks ieteikta īpaša statistiska pieeja vai pietiks ar parastajiem informācijas sniegšanas pasākumiem. Tāpēc biocīdu jautājums ir jāatdala no augu aizsardzības līdzekļu jautājuma. 3.2.5. Padomes izdarītās pārmaiņas priekšlikumā Padome Komisijas priekšlikumā ierosināja izdarīt šādas galvenās pārmaiņas. Kvalitātes novērtējums. Padome iekļāva jaunu 3.a pantu par kvalitātes novērtējumu.Kvalitātes novērtējuma dimensijas jau ir iekļautas citos statistikas pamata tiesību aktos[2]. Komisija var atbalstīt šo kvalitātes novērtēšanas noteikumu paskaidrojumu. Īstenošanas pasākumi. Pants, ko Padome ieviesa par kvalitātes novērtēšanu, ir diezgan specifisks. Tāpēc tika svītrota atsauce uz komitoloģijas procedūru attiecībā uz kvalitātes ziņojumiem un informācijas sniegšanas pasākumiem. Komisijas pieņemtais definīcijas „apstrādātā platība” teksts no II pielikuma pārcelts uz 4. pantu. Teksts par Komisijas iespēju grozīt harmonizēto klasifikāciju ir pārcelts no III pielikuma uz 4. pantu, un Padomes ierosinātais risinājums ir elastīgāks par regulāro pārskatīšanu, ko bija ierosinājis Parlaments (19. grozījums). Komisija var atbalstīt šo paskaidrojumu un vienkāršojumu attiecībā uz īstenošanas pasākumiem. Aptvērums, vācot datus par izmantošanu. Padome nolēma piešķirt plašu rīcības brīvību dalībvalstīm, izvēloties ietvertos kultūraugus, un II pielikumā ir definējusi jaunas datu vākšanas robežvērtības par augu aizsardzības līdzekļu izmantošanu. Apvienojot prasības par audzēto kultūraugu un izmantoto vielu reprezentativitāti un saikni ar dalībvalstu veiktajiem rīcības plāniem saskaņā ar tematisko stratēģiju par pesticīdu ilgtspējīgu izmantošanu, var iegūt pietiekamas garantijas, ka aptvērums būs pietiekams un ļaus labi veikt dalībvalstu rezultātu salīdzināšanu. Turklāt Padome pamatojumā uzsver, ka regulas novērtējuma rezultāti pēc pieciem gadiem ļaus vajadzības gadījumā mainīt kultūraugu izlasi. Tāpēc Komisija var atbalstīt šo kompromisu. Jaunas definīcijas. Definīcijas 2. pantā ir nedaudz grozītas un tām pievienotas jaunas definīcijas, lai nodrošinātu lielāku saskanību ar citiem saistītiem statistikas pamata tiesību aktiem. Komisija piekrīt šīm pārmaiņām. Citas pārmaiņas. Turklāt Padome no apsvērumiem izņēmusi visas atsauces uz augu aizsardzības līdzekļu ražošanu un izplatīšanu un iespējamu jomas paplašināšanu, ietverot biocīdus. Apsvērumi par subsidiaritāti un proporcionalitāti, kā arī par komitoloģijas procedūru ir pārstrādāti un pievienots īpašs apsvērums par tādu datu nosūtīšanu, uz kuriem attiecas konfidencialitāte. Šīs pārmaiņas atbilst Komisijas kopējai nostājai attiecībā uz regulas jomu, tāpēc Komisija var piekrist šīm pārmaiņām. 4. SECINĀJUMS Komisija var piekrist Padomes ar kopējo nostāju ieviestajām pārmaiņām, jo tās ir reālistisks kompromiss, no vienas puses, starp vajadzību pēc ticamiem un salīdzināmiem datiem, lai noteiktu progresu, nodrošinot pesticīdu ilgtspējīgāku izmantošanu un riska samazināšanu, un, no otras puses, vairākuma dalībvalstu grūtībām ieviest jaunu datu vākšanas sistēmu un šīs regulas vajadzībām vākt pietiekami detalizētus un salīdzināmus datus. Kopumā Padomes pārmaiņu pamatā ir Komisijas priekšlikums, tāpēc Komisija var piekrist kopējai nostājai. [1] OV L 52, 22.2.1997., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.). [2] Eiropas Parlamenta un Padomes 2008. gada 23. aprīļa Regula (EK) Nr. 453/2008 attiecībā uz ceturkšņa statistiku par brīvajām darbvietām Kopienā (OV L 145, 4.6.2008., 234. lpp.).